Rossiya mudofaa vazirligi Suriyada Rossiyaning Mi-25 rusumli harbiy vertolyoti urib tushirilgani va undagi 2 uchuvchi halok bo‘lgani haqida ma’lum qildi. Bu haqda TASS agentligi xabar tarqatgan. "2016 yilning 8 iyulida rossiyalik harbiy uchuvchi-konstruktorlar Ryafagat Xabibulin va Yevgeniy Dolgin Suriyaning Mi-25 rusumli harbiy vertolyotida Homs viloyatiga uchishgan. Uchish vaqtida, vertolyot Palmira hududida harakatlanayotganida IShID jangarilari unga hujum qilishgan va vertolyot urib tushirilgan", deyiladi vazirlik xabarida. Ma’lum bo‘lishicha, o‘q-dori olib ketayotgan vertolyot hujumga uchragach, ortga qaytgan va Suriya hukumati armiyasi nazoratidagi hududga qulagan. Ikkala uchuvchi ham vafotidan keyingi davlat mukofotlariga ko‘rsatildi.